Við systur höfum brotið talsvert af origami jólatrjám í gegnum tíðina til að skreyta verslanirnar okkar eða heimilin , eða einfaldlega sem pakkaskraut . Trén héngu í gluggunum í verslununum okkar á Laugavegi og á Akureyri eins og sjá má á meðfylgjandi myndum , svo gaman að rifja upp gamla tíma . En brotin eru svo sannarlega tímalaus og þau er auðvelt að gera með fjölskyldunni eða í góðra vina hópi . Þessi krúttuðu tré eru ekki mjög flókin í gerð en við fylgdum einfaldlega leiðbeiningum af ofsalega skemmtilegu bloggi sem heitir:mylifeboxjewelry.com Við fundum bloggið eftir stutta leit á Pinterest . Svo það er margt hægt að nota , athugið þó að gamlar blaðsíður geta verið ofsalega viðkvæmar og þær geta rifnað auðveldlega ég mæli því með því að byrja á venjulegum prentpappír eða ennþá betra , origami pappír !